 Walaahi waxaan filayaa mashaariicdu inay sidoodii u socdaan, waxaan kaaga sheegi karaa anagu wasaarad ahaan oo kale mashruuc cilmi baadhis ah baanu wadnaa, wuu noo socdaa markaa cilmi baadhistaasi waxay tahay in aanu ogaano baahida ka taagan goboladda, mashruucaasi kabacdi waxaanu ka soo saaraynaa qoraal baahiyihii gobolada ah, dabadeedna sidaas baanu u isticmaalaynaa markaa waxaan filayaa wasaarad kastaa sidii loogu talogalay inay u wado, inkasta oo dakhligeenu yar yahay, waad taqaanaayoo inaga dakhligeenu waa mushahar iyo shiidaal iyo qalabka xafiisyadda, markaa wuu yar yahay, hadana waa dedaalnaa oo meelo badan baa wax laga hirgeliyay waxa ka mid ah wasaaradda Kalluumaysiga oo kale, dhisme weyn bay dhistay waxa uu ka mid ahaa mashaariicda horumarinta. 